|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Návrh zákona bude mať pozitívny vplyv na zlepšovanie životného prostredia v Slovenskej republike (SR) tým, že veľká časť biologicky rozložiteľného kuchynského odpadu z domácností bude triedená samostatne a nie spolu so zmesovým odpadom. Zabezpečí sa, že biologicky rozložiteľný kuchynský odpad z domácností bude následne zhodnocovaný v zariadeniach na zhodnocovanie biologicky rozložiteľných odpadov, v podmienkach SR je to prevažne kompostovanie a anaeróbna digescia. Produkty z takéhoto zhodnocovania môžu byť ďalej použité na zlepšenie pôdnych vlastností, napr. úrodnosti. Nepodporovanie a nekomfortnosť triedeného zberu biologicky rozložiteľného kuchynského odpadu z domácností má za následok, že občania sa nezapoja do systému triedenia a umiestňujú biologicky rozložiteľný kuchynský odpad z domácnosti do zmesového odpadu, ktorý je v SR vo veľkom množstve skládkovaný. Skládkovanie biologicky rozložiteľného odpadu má výrazne negatívny environmentálny vplyv z hľadiska emisií skleníkových plynov a znečisťovania povrchových vôd, podzemných vôd, pôdy a ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Realizáciou návrhu zákona sa nepredpokladá žiadny priamy vplyv na chránené územia Natura 2000.  Pri nepriamych vplyvoch sa očakáva pozitívny vplyv. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  Nepredpokladajú sa vplyvy na životné prostredie presahujúce štátne hranice. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| . |